《龙砂八景 其三 承恩泻月》
清代·王润生

北斗挂阑干，楼高偪广寒。地连天咫尺，人共月团圞。

玉宇淩无际，金波泻不乾。一轮仍似昔，照到劫灰残。

作者简介：字慰三，号友红，家枚从叔，廪贡生，候选训导，壬午科本省乡试堂备。著有《拙好轩诗稿》《五代史乐府》及《懒宜巢文草》、《茗余杂谈》。邑志文苑传。清道光二十九年生，光绪三十年卒。